Catrina Wessels Regtebestuur is ’n outeursreg-konsultasiefirma en ’n literêre agentskap wat kliënte in die Suid-Afrikaanse uitgewersbedryf verteenwoordig. Ons hanteer in oorleg met ons kliënte die bestuur en beskerming van outeursreghouers se belange in hul boeke – van die onderhandeling van publikasie-ooreenkomste tot die opvolg van beweerde outeursregskendings. As ’n literêre agentskap is ons opgewonde daaroor om ’n verskeidenheid neweregte namens ons kliënte te hanteer. Ons fokus op buitelandse en vertaalregte, verhoogverwerking- en opvoerregte, sowel as radio-, televisie- en filmregte. Ons werk met fiksie, niefiksie en boeke vir kinders en jong volwassenes.
Catrina Wessels behaal ’n BA (Regsgeleerdheid), ’n MA (Afrikaans en Nederlands) en ’n nagraadse diploma in intellektuele goederereg aan die Universiteit Stellenbosch. Sy het verskeie kortkursusse in intellektuele goederereg en die uitgewersbedryf voltooi, en sy dien in die outeursregkomitee van die Uitgewersvereniging van Suid-Afrika. Sy is ook bestuurder van PEN Afrikaans, ‘n skrywersvereniging wat aan PEN International verbonde is.